Baron Waqa

Baron Divavesi Waqa (; lahir 31 Disember 1959) ialah ahli politik Nauru yang telah menjadi Presiden Nauru ke-14 sejak 11 Jun 2013. Sebelum ini, beliau telah berkhidmat sebagai Menteri Pendidikan Dewasa dari tahun 2004 hingga tahun 2007.

Peranan politik
Beliau telah dilantik dalam pilihan raya Mei 2003 ke Parlimen Nauru, mewakili kawasan pilihan raya Boe. Di bawah pemerintahan Presiden Ludwig Scotty, beliau berkhidmat sebagai Menteri Dalam Negeri dan Pendidikan. Walau bagaimanapun, beliau perlu meninggalkan jawatan itu apabila penukaran Scotty oleh René Harris. Beliau menjaga kerusinya di Parlimen.

Pada 23 April 2004, Waqa dan rakan sekerjanya Kieren Keke, David Adeang dan Fabian Ribauw mengikuti bantahan Lapangan Terbang Antarabangsa Nauru di Yaren; bantahan ini bertujuan untuk menunjukkan rasa tidak senang hati mereka terhadap dasar kerajaan menentang pencari suaka Afghanistan di Australia dan Flotilla of Hope, termasuk menentang kebuntuan yang kemudian mereka hadapi di Parlimen.  Keempat-empat mereka dihadapkan penjara 14 tahun disebabkan oleh penyertaan mereka dalam bantahan tersebut; tuduhan mereka digugurkan hanya apabila Scotty dipilih semula pada bulan Jun. Scotty sekali lagi melantik Waqa menjadi Menteri Pendidikan.

Waqa kekal taat kepada pentadbiran Scotty ketika krisis menteri yang berlaku pada tahun 2007. Akibatnya, Waqa tidak dijemput untuk berkhidmat pada pentadbiran seterusnya oleh Presiden Marcus Stephen yang kemudian ambil alih.

Waqa telah dilantik presiden pada bulan Jun, mengalahkan bekas Menteri Kewangan dan calon pembangkang Roland Kun dengan undian 13 daripada 5. Beliau telah dipilih oleh puak kerajaan setelah Presiden Dabwido mengundurkan diri untuk membenarkan pemilihan Waqa supaya ahli-ahli kerajaan boleh kekal berkuasa.

Pada bulan Januari 2014, beliau bertahan undi tidak percaya menentang tindakan beliau mengusir majistret penduduk Australia Peter Law dan pembatalan visa Hakim Besar Geoffrey Eames, juga warganegara Australia. Kerajaan juga cuba merangka undang-undang pemerintahan darurat dengan bantuan peguam-peguam Fiji. Ia berikutan pemecatan peguam parlimen Katy Le Roy dan kemudiannya peletakan jawatan Peguam Cara Negara Steven Bliim, kedua-dua mereka warga Australia. Menteri Dalam Negeri Charmaine Scotty berkata hal ini merupakan tanda-tanda "sistem kronisme" dioperasikan oleh ekspatriat Australia yang beliau katakan berpakat dengan pembangkang.

Kehidupan peribadi
Baron Waqa berkahwin dengan Louisa Waqa. Mereka mengambil seorang anak angkat bersama, bernama Barron Stephenson.

Lihat juga
 Politik Nauru 
Senarai menteri luar negeri pada 2017
Senarai menteri luar negeri sekarang

Rujukan

Pautan luar

Kategori:Kelahiran 1959
Kategori:Menteri kerajaan Nauru
Kategori:Orang hidup
Kategori:Ahli Parlimen Nauru
Kategori:Penggubah Nauru
Kategori:Orang dari Daerah Boe
Kategori:Presiden Nauru
Kategori:Menteri Luar Negeri Nauru
Kategori:Ahli politik abad ke-21
Kategori:Menteri Membantu Presiden Nauru